Likumprojekts

**Grozījumi Imigrācijas likumā**

Izdarīt Imigrācijas likumā (Latvijas Republikas Saeimas un Ministru Kabineta Ziņotājs, 2002, 24.nr.; 2003, 16.nr.; 2004, 10.nr.; 2005, 14.nr.; 2006, 1., 5., 9.nr.; 2007, 5., 15.nr.; 2008, 3., 13.nr.; 2009, 8.nr.; Latvijas Vēstnesis, 2010, 74.nr.; 2011, 19., 93.nr.) šādus grozījumus:

1. 23.pantā:

aizstāt pirmās daļas 3.punktā skaitli un vārdu "2000 latu" ar skaitli un vārdu "2800 *euro*";

izteikt pirmās daļas 28.punkta "a" un "b" apakšpunktu šādā redakcijā:

"a) 35 580 *euro*, un tas veikts kapitālsabiedrībā, kura nodarbina ne vairāk kā 50 darbinieku, kuras gada apgrozījums vai gada bilance nepārsniedz 10 miljonus *euro* un kura saimnieciskā gada laikā kopā valsts budžetā un pašvaldības budžetā kā nodokļus samaksā ne mazāk kā 28 460 *euro*,

b) 142 300 *euro*;";

izteikt pirmās daļas 29.punkta ievaddaļu šādā redakcijā:

"29) uz laiku, kas nepārsniedz piecus gadus, ja viņš Latvijas Republikā ir iegādājies un viņam Rīgas plānošanas reģionā vai republikas pilsētās pieder viens vai vairāki nekustamie īpašumi, kuru kopējā nekustamā īpašuma vērtība ir ne mazāka par 142 300 *euro*, viens vai vairāki nekustamie īpašumi ārpus Rīgas plānošanas reģiona vai republikas pilsētām un nekustamo īpašumu kopējā vērtība ir ne mazāka par 71 150 *euro*, ja vienlaikus pastāv šādi nosacījumi:";

izteikt pirmās daļas 29.punkta "d" apakšpunktu šādā redakcijā:

"d) iegādāto Rīgas plānošanas reģionā vai republikas pilsētās esošo nekustamo īpašumu kopējā kadastrālā vērtība to iegādes brīdī ir ne mazāka par 42 690 *euro* vai ārpus Rīgas plānošanas reģiona vai republikas pilsētām esošo nekustamo īpašumu kopējā kadastrālā vērtība to iegādes brīdī ir ne mazāka par 14 230 *euro*. Ja kadastrālā vērtība ir mazāka par šajā apakšpunktā norādīto, nekustamo īpašumu kopējā vērtība nedrīkst būt mazāka par sertificēta nekustamā īpašuma vērtētāja noteikto nekustamo īpašumu tirgus vērtību;";

aizstāt pirmās daļas 30.punktā skaitli un vārdu "200 000 latu" ar skaitli un vārdu "284 600 *euro*".

2. Papildināt pārejas noteikumus ar 22.punktu šādā redakcijā:

"22. Ja ārzemnieks atbilstoši šā likuma 28.pantā minētajiem nosacījumiem attiecīgi veicis ieguldījumu kapitālsabiedrības pamatkapitālā vai iegādājies nekustamo īpašumu, vai veicis finanšu investīcijas pirms *euro* ieviešanas dienas Latvijā, ārzemnieka termiņuzturēšanās atļaujas pieprasījumu, kas iesniegts pēc *euro* ieviešanas dienas, izvērtē, ņemot vērā summas latos, kas bija noteiktas šā likuma [23.panta](http://likumi.lv/doc.php?id=68522#p23) pirmās daļas 3., 28., 29. un 30.punktā līdz *euro* ieviešanai."

Likums stājas spēkā 2014.gada 1.janvārī.

Iekšlietu ministrs

Rihards Kozlovskis